[image: ]
KĖDAINIŲ RAJONO SAVIVALDYBĖS TARYBA


SPRENDIMAS
[bookmark: _Hlk31873681]DĖL KĖDAINIŲ RAJONO SAVIVALDYBĖS TARYBOS 2019 M. KOVO 29 D. SPRENDIMO NR. TS-40 „DĖL KĖDAINIŲ RAJONO SAVIVALDYBĖS MOKINIŲ NEMOKAMO MAITINIMO TVARKOS APRAŠO PATVIRTINIMO“ PAKEITIMO

2021 m. balandžio 30 d. Nr. TS-102      
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:
[bookmark: _Hlk27127808][bookmark: _Hlk64451750]1. Pakeisti Kėdainių rajono savivaldybės mokinių nemokamo maitinimo tvarkos aprašą, patvirtintą Kėdainių rajono savivaldybės tarybos 2019 m. kovo 29 d. sprendimu Nr. TS-40 „Dėl Kėdainių rajono savivaldybės mokinių nemokamo maitinimo tvarkos aprašo patvirtinimo“:
1.1. Pakeisti 2.1 papunktį ir jį išdėstyti taip:
„2.1. vyresniems kaip 21 metų mokiniams, kurie mokosi pagal suaugusiųjų ugdymo programas, išskyrus Socialinės paramos mokiniams įstatymo 12 straipsnio 3 dalyje nustatytą atvejį;“.
[bookmark: _Hlk64449727]1.2. Pakeisti 61  punktą ir jį išdėstyti taip: 
[bookmark: _Hlk53408681]„61. Mokiniai, kurie mokosi pagal priešmokyklinio ugdymo programą ar pagal pradinio ugdymo programą pirmoje klasėje ar antroje klasėje, mokykla organizuoja nemokamus pietus, kurie skiriami be atskiro vieno iš mokinio tėvų, globėjų ar kitų bendrai gyvenančių pilnamečių asmenų kreipimosi, nevertinant gaunamų pajamų.“
1.3. Pakeisti 12  punktą ir jį išdėstyti taip:
„12. Nemokamam maitinimui vienai dienai vienam mokiniui skiriamų lėšų dydžiai bendrojo ugdymo mokyklose, ikimokyklinio/priešmokyklinio ugdymo įstaigose ir socialiniuose ir ugdymo centruose nustatomi Savivaldybės administracijos direktoriaus įsakymu, vadovaujantis Lietuvos Respublikos sveikatos apsaugos ministro patvirtintu pusryčių, pietų ir pavakarių patiekalų gamybai reikalingų produktų rinkinių sąrašu pagal mokinių amžiaus grupes.“
1.4. Pakeisti 17 punktą ir jį išdėstyti taip:
„17. Sprendimas dėl nemokamo maitinimo skyrimo ar nutraukimo mokiniams, turintiems teisę į socialinę paramą pagal šio tvarkos aprašo 5, 6 ir 8 punktus, priimamas Socialinės paramos skyriuje arba Kėdainių miesto seniūnijoje (jeigu prašymas-paraiška pateiktas Kėdainių miesto seniūnijoje), vadovaujantis Kėdainių rajono savivaldybės tarybos sprendimu patvirtintu Kreipimosi dėl socialinės paramos mokiniams Kėdainių rajono savivaldybėje tvarkos aprašu. Užpildomas socialinės apsaugos ir darbo ministro patvirtintos formos sprendimas dėl socialinės paramos mokiniams skyrimo ar nutraukimo.“ 
1.5. Pakeisti 18 punktą ir jį išdėstyti taip:
„18. Mokiniams nemokamas maitinimas teikiamas toje mokykloje, kurioje mokiniai mokosi. Karantino, ekstremaliosios situacijos, ekstremalaus įvykio ar įvykio visiems ar daliai nemokamą maitinimą gaunantiems mokiniams gali būti išduodami maisto daviniai. Maisto davinys tėvams (globėjams, rūpintojams) ir (ar) pilnamečiams mokiniams išduodamas pagal mokyklų iš anksto nustatytą grafiką.“
1.6. Pakeisti 19.1 papunktį ir jį išdėstyti taip:
„19.1. nuo mokslo metų pradžios iki mokslo metų ugdymo proceso pabaigos, IV gimnazijos klasės mokiniams – iki brandos egzaminų sesijos pabaigos;“.
1.7. Pakeisti 19.2 papunktį ir jį išdėstyti taip:
„19.2. pateikus prašymą-paraišką mokslo metais, – nuo informacijos apie priimtą sprendimą dėl socialinės paramos mokiniams skyrimo gavimo mokykloje kitos dienos iki mokslo metų ugdymo proceso pabaigos, IV gimnazijos klasės mokiniams – iki brandos egzaminų sesijos pabaigos;“.
1.8. Pakeisti 22 punktą ir jį išdėstyti taip:
„22. Mokiniui pakeitus mokyklą, ankstesnės mokyklos administracija naujos mokyklos administracijai ne vėliau kaip kitą darbo dieną po mokyklos pakeitimo dienos pateikia (asmeniškai, paštu arba elektroninėmis ryšio priemonėmis, pasirašytomis saugiu elektroniniu parašu) laisvos formos pažymą apie mokinio teisę gauti nemokamą maitinimą ir informuoja pareiškėjo gyvenamosios vietos savivaldybės administraciją apie tai, kad mokinys pakeitė mokyklą. Šioje pažymoje mokyklos administracija nurodo šiuos mokinio duomenis: vardą, pavardę, asmens kodą (jeigu nėra asmens kodo, – gimimo datą), gyvenamosios vietos adresą. Mokiniui nemokamas maitinimas naujoje mokykloje pradedamas teikti nuo kitos darbo dienos po to, kai pažyma buvo gauta mokykloje. 
1.9. Pakeisti 23.5 papunktį ir jį išdėstyti taip:
„23.5. iki kiekvienų kalendorinių metų rugpjūčio 20 dienos sudaro, patvirtina ir pateikia,  mokinių, kurie mokosi pagal priešmokyklinio ugdymo programą ar pagal pradinio ugdymo programą pirmoje ar antroje klasėje, sąrašą (tiesiogiai, paštu arba elektroninio ryšio priemonėmis, pasirašytą saugiu elektroniniu parašu) Kėdainių miesto seniūnijai, kai mokykla yra Kėdainių miesto seniūnijos teritorijoje, ar Socialinės paramos skyriui, kai mokykla yra Kėdainių kaimiškų seniūnijų teritorijoje. Mokyklos administracija mokinių sąraše nurodo šiuos mokinių duomenis: vardą, pavardę, asmens kodą (jeigu nėra asmens kodo, – gimimo datą), gyvenamosios vietos adresą. Jeigu mokykloje, kurioje mokinys mokosi, iš mokinio tėvų, globėjų ar kitų bendrai gyvenančių pilnamečių asmenų gaunama informacija, kad šios paramos poreikio nėra arba, atsisakius šios paramos, atsirado poreikis mokiniui ją gauti, mokyklos administracija apie tai informuoja mokinių nemokamą maitinimą administruojančią instituciją, nurodydama mokinio vardą, pavardę, asmens kodą (jeigu nėra asmens kodo, – gimimo datą), gyvenamosios vietos adresą ir paramos atsisakymo arba skyrimo datą;“.
[bookmark: _Hlk64624934]1.10. Pakeisti 24.2 papunktį ir jį išdėstyti taip:
„24.2. esant Įstatymo 5 straipsnio 2 dalyje, 10 straipsnio 7 dalyje ir 15 straipsnio 4 dalies 4 punkte nustatytoms aplinkybėms ar kilus įtarimui, kad pateikta neteisinga informacija, seniūnijų atsakingas darbuotojas tikrina bendrai gyvenančių asmenų ar vieno gyvenančio asmens gyvenimo sąlygas ir surašo buities ir gyvenimo sąlygų patikrinimo aktą Piniginės socialinės paramos nepasiturintiems gyventojams įstatymo nustatyta tvarka. Tokiais atvejais šis aktas yra vienas iš dokumentų teisei į socialinę paramą mokiniams nustatyti;“.
1.11. Pakeisti 25.3 papunktį ir jį išdėstyti taip:
[bookmark: _Hlk31980520]„25.3. kiekvieną ketvirtį iki pirmo ketvirčio mėnesio 10 d. Socialinės apsaugos ir darbo ministerijai teikia mokinių nemokamo maitinimo praėjusio ketvirčio ataskaitą  ir kiekvienais metais iki sausio 10 d. teikia praėjusių metų paskutinio ketvirčio ir metinę mokinių nemokamo maitinimo savivaldybės įsteigtose mokyklose ataskaitas.“
2. Šis sprendimas, išskyrus 1.5 papunktį, įsigalioja 2021 m. liepos 1 d.



Savivaldybės meras	                  Valentinas Tamulis 	      

